**Αυτός που φοβόταν τη νύχτα**

Σε ένα αρχοντικό ψηλά στο βουνό διαμένει ένας άνθρωπος χαμηλών τόνων, απομακρυσμένος από την κοινωνία και επηρεασμένος από ένα παλαιότερο συμβάν που στιγμάτισε τη ζωή του. Πριν χρόνια, γύρω στις αρχές του 20ου αιώνα, σε αυτό το σπίτι επικρατούσε ζωντάνια και χαρά, καθώς υπήρχαν παιδιά και γυναίκα. Εκεί, στα ξαφνικά, καταλαμβάνουν το χωριό οι Βούλγαροι. Αυτός ήταν στρατηγός και έλειπε από το σπίτι. Η οικογένειά του κλειδώθηκε στο κελάρι του σπιτιού έτσι, ώστε να μην τους βρουν. Στο τέλος όμως δεν τα κατάφεραν και βρέθηκαν νεκροί. Όταν ο στρατηγός επέστρεψε την νύχτα, είδε όλα τα πτώματα των ανθρώπων που αγαπούσε. Από τότε και στο εξής η νύχτα αυτή έρχεται συνέχεια στο μυαλό του και τον βασανίζει.